สั่งด่วน เร่งช่วยหลือประชาชนจากภาวะน้ำท่วมหลายพิ้นที่
พลเอก ประวิตร วงษ์สุวรรณ รองนายกรัฐมนตรี ประชุมคณะกรรมการทรัพยากรน้ำแห่งชาติ  (กนช.) ครั้งที่ 3/2564 ผ่านระบบ Video Conference  สั่งการให้แต่ละหน่วยงาน ที่รับผิดชอบ  เร่งรัดโครงการ ควบคู่การประชาสัมพันธ์ให้ประชาชนได้รับรู้และแจ้งเตือนเพื่อเตรียมพร้อมให้ทันต่อสถานการณ์ ที่อาจจะเกิดขึ้น โดยที่ประชุม กนช.ได้ผ่านความเห็นชอบจากเดินหน้าโครงการอ่างเก็บน้ำคลองกะพง จังหวัดฉะเชิงเทรา,โครงการสูบผันน้ำจากคลองสะพานแนวที่ 2 จังหวัดระยอง โดยให้กรมชลประทาน เร่งดำเนินการให้แล้วเสร็จตามแผนรองนายกรัฐมนตรี กำชับหน่วยงานในกำกับ ให้เร่งแก้ปัญหาน้ำท่วม/น้ำหลากและช่วยเหลือพี่น้องประชาชน ที่กำลังได้รับผลกระทบ ทั่วทุกภาคของประเทศ อยู่ในขณะนี้ พร้อมให้การสนับสนุนเครื่องมือ เครื่องจักรและยานพาหนะ เพื่อบรรเทาความเดือดร้อนประชาชน อย่างเต็มที่ รวมทั้งให้เตรียมการเยียวยาช่วยเหลือ เมื่อน้ำลดแล้ว อย่างทั่วถึง ขณะเดียวกันจะต้องดำเนินการ กักเก็บน้ำไว้ใช้ในฤดูแล้งหน้า ไว้ด้วยเช่นกันนอกจากนั้นที่ประชุม ยังได้เห็นชอบ การปรับปรุงแผนพัฒนา ฟื้นฟู คลองแสนแสบ ให้เป็นแผนหลัก เพื่อเร่งสร้างความปลอดภัยในการสัญจร การปรับปรุงภูมิทัศน์ การแก้ปัญหา คุณภาพน้ำ ตลอดจนการป้องกันการบุกรุก ทำลายทรัพยากรในคลองและเห็นชอบแนวทางการแก้ไขปัญหาการรุกตัวของน้ำเค็ม น้ำท่วมและน้ำแล้ง ในลุ่มน้ำติดอ่าวไทยด้วย